Среща на ръководители на фирми от машиностроенето с представители на МИЕ, МОН и МТСП по актуални проблеми на фирмите от сектора


На 26-ти ноември т.г. се проведе среща на ръководители на машиностроителни фирми с представители на компетентни министерства по проблеми на сектора.


Срещата се проведе в новопостроената административна и производствена база на фирма „Искра Силатроник“АД в гр.София.

В срещата взеха участие:

От МИЕ: г-н Юнал Тасим – зам.министър; Г-жа Ели Милушева, главен директор на главна дирекция "Европейски фондове за конкурентоспособност"; Г-н Ели Анави, и.д. директор на дирекция Бизнес среда и политика за малките и средните предприятия; г-н Валентин Груев, директор на дирекция „Индустриални отношения и управление на държавното участие“ 

От МОН: г-жа Евгения Костадинова, директор на дирекция „Образователни програми и образователно съдържание"; г-жа Емилия Вълчовска, н-к отдел „Професионално образование и обучение", г-жа Eмилия Попова, държавен експерт

От МТСП: г-н Ивайло Найденов, държавен експерт в дирекция „Политика на пазара на труда“.

Бяха обсъдени проблеми и поставени въпроси на представителите на трите министерства относно:
-недостига на квалифицирани кадри, липсата на достатъчно професионални гимназии и паралелки, обучаващи по машиностроителни специалности, остарели програми и технологии, по които се обучават както учениците в средното професионално образование, така и в техническите ВУЗ, неотговарящи на потребностите на бизнеса; на защитените професии да се осигурят значителни средства от бюджета, за да станат по-привлекателни за младите хора; качеството на обучение в ЦПО, обучаващи по машиностроителни професии (заваряване), както и предвиждане на средства за квалификация по тези професии, съответстващи на реално необходимите за ефективното практическо обучение;

-водене на статистически „баланс на трудовите ресурси“, с набиране периодична информация от бизнеса;
- Улесняване достъпа на машиностроителни предприятия до средствата по ОП „Конкурентоспособност“, чрез въвеждане на категорията "междинно предприятие" при финансирането по европейските програми, промяна в законодателството при третирането на т.нар. „свързани предприятия“, намаляване на минималния праг за инвестиции при кандидатстване с проекти за малките предприятия по ОП „Конкурентоспособност“, изискването за обезпечаване на договорите с банкова гаранция;

- Конкретни мерки за насърчаване интернационализацията на машиностроителните предприятия–съфинансиране на специализирани машиностроителни бизнес-делегации; съфинансиране (по аналогия в други страни) на специализираното машиностроително изложение МашТех; 
-Намаляване на административните пречки, в т.ч. сроковете за възстановяване на ДДС, изисквания за създаване на множество документи (напр.график за отпуските и др.), безконтролното издаване на документи за трудоустрояване и задължаването на работодателя да намери подходящо работно място за трудоустроени и др.
Изложени становища и зададени въпроси от: Г-н Тошо Мухтанов, „Троготерм“АД, Кюстендил; Нишан Бъздигян, Раис“ООД, Пазарджик; Боян Георгиев – „Струна“АД, София; Марияна Печеян, „ВСК Кентавър“ООД, София; Людмил Александров, „Радомир Метал Индъстрийз“АД, Радомир; Виолин Ненов, ръководител на Кансултативен център по еврофондовете към браншовата камара; Михаил Таков, „Оринко“АД, София, Райна Стаменова, „Искра Силатроник“АД, София, Петър Петров, „Гарант“АД, Бяла Слатина, Коста Терзиев, „Астроида“ООД, Панагюрище, Александър Минчев, „Завод за пружини“АД, Крън.

Поставените въпроси бяха  коментирани от зам.-министър Юнал Тасим, г-жа Ели Милушева, г-н Ели Анави от МИЕ и г-н Ивайло Найденов от дирекция „Политика на пазара на труда“ от МТСП.
